Babelscape/SREDFM huggingface dataset:
Γέφυρα Αρσλάναγκιτς

Η Γέφυρα Αρσλάναγκιτς είναι γέφυρα στη Βοσνία και Ερζεγοβίνη, εντός του εδάφους του χωριού της Αρσλανάγκιτσα Μοστ και εντός του εδάφους της Πόλεως του Τρεμπίνιε. Ανεγερθείσα κατά τη διάρκεια του 16ου αιώνα, είναι καταγεγραμμένη εντός του καταλόγου των εθνικών μνημείων της Βοσνίας και Ερζεγοβίνης.

Η ανέγερσή της πραγματοποιήθηκε χάρη σε δωρεά του Μεχμέτ Πασά Σοκόλοβιτς. Αρχικώς ανεγερθείσα σε απόσταση 5 χμ. από την σημερινή της τοποθεσία, καταστράφηκε τμηματικά κατά τη διάρκεια του Β΄ Παγκοσμίου Πολέμου. Το 1972, μεταφέρθηκε και ανακατασκευάστηκε βάσει της αρχικής κατασκευής, έπειτα από την ανέγερση ενός υδροηλεκτρικού φράγματος.
Χριστουγεννιάτικο γραμματόσημο

thumb|Η μόνη σχέση αυτού του καναδικού γραμματοσήμου με τα Χριστούγεννα είναι η επιγραφή «XMAS 1898» στο κάτω μέρος.
Χριστουγεννιάτικο γραμματόσημο είναι ένα γραμματόσημο με χριστουγεννιάτικο θέμα, κατάλληλο για χρήση κατά την περίοδο των εορτών των Χριστουγέννων, όπως σε χριστουγεννιάτικες κάρτες. Πολλές χώρες εκδίδουν πλέον τέτοια γραμματόσημα, που (σε αντίθεση με τις χριστουγεννιάτικες σφραγίδες) μπορούν να χρησιμοποιηθούν όλο το έτος, αν και σε κάποιες χώρες έχουν μειωμένη τιμή και προορίζονται για χρήση αποκλειστικά σε χριστουγεννιάτικες κάρτες. Σΰνήθως εμφανίζονται σε κυκλοφορία από τον Οκτώβριο μέχρι τις αρχές Δεκεμβρίου και τυπώνονται σε μεγάλες ποσότητες.
Μοναστήρι του Τβρντος

Το Μοναστήρι του Τβρντος (σερβικά κυριλλικά: , σερβικά λατινικά: ) είναι σερβικό ορθόδοξο μοναστήρι στη Βοσνία και Ερζεγοβίνη, εντός του εδάφους του χωριού του Τβρντος και εντός του εδάφους της Πόλεως του Τρεμπίνιε. Ιδρυθέν κατά τη διάρκεια του 15ου αιώνα, είναι καταγεγραμμένο εντός του προσωρινού καταλόγου των εθνικών μνημείων της Βοσνίας και Ερζεγοβίνης.
Νεκρόπολη του Ουμόλιανι

Η Νεκρόπολη του Ουμόλιανι είναι νεκρόπολη στη Βοσνία και Ερζεγοβίνη, εντός του εδάφους του χωριού του Ουμόλιανι και εντός του Δήμου του Τρνόβο. Φιλοξενεί 47 τσέτσι, τα οποία αποτελούν ιδιαίτερο είδος μεσαιωνικού τάφου. Είναι καταγεγραμμένη εντός του καταλόγου των εθνικών μνημείων της Βοσνίας και Ερζεγοβίνης, ενώ, παράλληλα, αποτελεί τμήμα των 22 τοποθεσιών αρχαιολογικού ενδιαφέροντος που φιλοξενούν στέτσι και έχουν προταθεί από την χώρα για την καταγραφή τους ως Μνημείο Παγκόσμιας Κληρονομιάς της UNESCO.
Θείο Βρέφος

Το άγαλμα του [[Θείο Βρέφος της Πράγας|Θείου Βρέφους της Πράγας]], που δόθηκε από την Πριγκίπισσα [[Πολυξένη του Λόμπκοβιτς|Πολυξένη]] στους [[Ανυπόδητοι Καρμηλίτες|Ανυπόδητους Καρμηλίτες]] το 1628.
Το Θείο Βρέφος ή ο Παις Ιησούς είναι προσωνυμίες που δίνονται στον Ιησού Χριστό από τους Χριστιανούς για να χαρακτηρίσουν τη βρεφική και τη νηπιακή ηλικία του, από τη Γέννησή του μέχρι την ηλικία των 6 ή των 12 ετών.

Τα τέσσερα κανονικά Ευαγγέλια, που δέχονται οι περισσότεροι Χριστιανοί, δεν παραθέτουν κανένα στοιχείο για τον βίο του Ιησού από το τέλος της βρεφικής ηλικίας του μέχρι την ηλικία των 12 ετών, οπότε αναφέρεται (μόνο από τον Λουκά) το περιστατικό του «Ιησού δωδεκαετούς στον Ναό».
Δημοκράτης

Ο Δημοκράτης ήταν μια δίγλωσση εφημερίδα, όργανο των ελλήνων κομμουνιστών μεταναστών. Δημοσιευόταν στα ελληνικά και στα βουλγαρικά (μακεδονικό λογοτεχνικό πρότυπο), εκδιδόταν από το 1951 έως το 1974 και στόχευε τους μετανάστες από την Μακεδονία στην Πολωνία . 

Το αργότερο στα τέλη του 1949 ή στις αρχές του 1950, εμφανίστηκε στο Ζγκοζέλετς η πρώτη ελληνόγλωσση και βουλγαρόγλωσση (στο μακεδονικό λογοτεχνικό πρότυπο) εφημερίδα. Εκδιδόταν κάθε μέρα εκτός από τις Κυριακές. Είχε μέγεθος 36 επί 51 εκατοστά, ήταν τετρασέλιδη και πωλούσε 2 με 3 χιλιάδες αντίτυπα.
Εθνικό Θέατρο της Σερβικής Δημοκρατίας

Το Εθνικό Θέατρο της Σερβικής Δημοκρατίας (σερβικά κυριλλικά: , σερβικά λατινικά: ) είναι θέατρο στη Μπάνια Λούκα της Σερβικής Δημοκρατίας της Βοσνίας, στη Βοσνία και Ερζεγοβίνη. Ιδρύθηκε στις 2 Σεπτεμβρίου 1930 ως "Εθνικό Θέατρο της Μπανόβινας του Βρμπας" (σερβικά κυριλλικά: , σερβικά λατινικά: ), ενώ, επίσης, υπήρξε γνωστό ως "Εθνικό Θέατρο της Κράινας της Βοσνίας" (σερβικά κυριλλικά: , σερβικά λατινικά: ). Αποτελεί σημαντικό χώρο της δραματικής τέχνης για την πόλη, καθώς και για την ευρύτερη περιοχή.

Το θέατρο διαθέτει θίασο αποτελούμενο από 27 ηθοποιούς, καθώς και δύο αίθουσες: τη Μεγάλη Αίθουσα και την Αίθουσα Πέταρ Κότσιτς.
Αγία Οικογένεια Κανιτζάνι

Η «Αγία Οικογένεια Κανιτζάνι» ("Sacra Famiglia Canigiani") ή «Μαντόνα Κανιτζάνι» είναι ζωγραφικός πίνακας, και συγκεκριμένα ελαιογραφία πάνω σε ξύλο, του Ιταλού ζωγράφου της Αναγέννησης Ραφαήλ (Ραφαέλλο Σάντσιο ντα Ουρμπίνο). Φιλοτεχνήθηκε το 1508 και βρίσκεται σήμερα στην Παλαιά Πινακοθήκη, στο Μόναχο της Γερμανίας, ως έργο της μόνιμης συλλογής της.
Δρ. Γουάτσον

Ο Τζον Χ. Γουάτσον, γνωστός και ως Δρ. Γουάτσον, είναι ένας φανταστικός χαρακτήρας στις ιστορίες του Σέρλοκ Χολμς από τον Σερ Άρθουρ Κόναν Ντόυλ. Ο Γουάτσον είναι ο φίλος του Σέρλοκ Χολμς, βοηθός και κάποτε συγκάτοικος, και ο πρώτος αφηγητής όλων των ιστοριών του εκτός απο τεσσάρων. Περιγράφεται ως ο τυπικός τζέντλεμαν της βικτωριανής εποχής, σε αντίθεση με τον πιο εκκεντρικό Χολμς. Είναι έξυπνος, αν και δεν ανταποκρίνεται στις συμπερασματικές δεξιότητες του φίλου του. Ενώ διατηρεί το ρόλο του ως φίλος και έμπιστος του Χολμς, ο Γουάτσον έχει εμφανιστεί σε διάφορες ταινίες, τηλεοπτικές σειρές, βιντεοπαιχνίδια, κόμικς και ραδιοφωνικά προγράμματα.
Νεκρόπολη του Πότκουκ

Η Νεκρόπολη του Πότκουκ είναι νεκρόπολη στη Βοσνία και Ερζεγοβίνη, εντός του εδάφους του χωριού της Μπίτουνια και εντός του Δήμου του Μπερκόβιτσι. Φιλοξενεί 243 στέτσι, τα οποία αποτελούν ιδιαίτερο είδος μεσαιωνικού τάφου. Είναι καταγεγραμμένη εντός του καταλόγου των εθνικών μνημείων της Βοσνίας και Ερζεγοβίνης, ενώ, παράλληλα, αποτελεί τμήμα των 22 τοποθεσιών αρχαιολογικού ενδιαφέροντος που φιλοξενούν στέτσι και έχουν προταθεί από την χώρα για την καταγραφή τους ως Μνημείο Παγκόσμιας Κληρονομιάς της UNESCO.
Νεκρόπολη του Στάρε Κούτσε

Η Νεκρόπολη του Στάρε Κούτσε είναι νεκρόπολη στη Βοσνία και Ερζεγοβίνη, εντός του εδάφους του χωριού του Μπρέσκε και εντός του εδάφους της Πόλεως της Τούζλα. Φιλοξενεί 23 στέτσι, τα οποία αποτελούν ιδιαίτερο είδος μεσαιωνικού τάφου. Είναι καταγεγραμμένη εντός του καταλόγου των εθνικών μνημείων της Βοσνίας και Ερζεγοβίνης, ενώ, παράλληλα, αποτελεί τμήμα των 22 τοποθεσιών αρχαιολογικού ενδιαφέροντος που φιλοξενούν στέτσι και έχουν προταθεί από την χώρα για την καταγραφή τους ως Μνημείο Παγκόσμιας Κληρονομιάς της UNESCO.
Αγία Οικογένεια

Υαλογραφία της Αγίας Οικογένειας στον Καθεδρικό Ναό της Αμώμου Συλλήψεως, στο [[Ντίλι]] του [[Ανατολικό Τιμόρ|Ανατολικού Τιμόρ]]
[[Ραφαήλ]]: «Η Αγία Οικογένεια», 1518
[[Πολιντόρο ντα Λαντσιάνο]] (1515-1565): «Η Αγία Οικογένεια με άγγελο», περ. 1540 (ιδιωτική συλλογή)
Η Αγία Οικογένεια στον Χριστιανισμό είναι η οικογένεια που αποτελείται από το Θείο Βρέφος Ιησού Χριστό, την Παναγία και τον Άγιο Ιωσήφ τον Μνήστορα.

Στη Ρωμαιοκαθολική Εκκλησία η Αγία Οικογένεια ως σύνολο έχει τη δική της εορτή, στα τέλη Δεκεμβρίου.
Ποταμός Λουκουλέντι

Ο Ποταμός Λουκουλέντι (αγγλικά: "Lukuledi River" και σουαχίλι: "Lukuledi Mto"), βρίσκεται στη νοτιοανατολική περιοχή της Τανζανίας. Έχει συνολικό μήκος 160 χλμ., είναι το όριο μεταξύ των περιφερειών Λίντι ("Lindi Region") και Μτουάρα ("Mtwara Region").

Ο Λουκουλέντι ("Lukuledi") διατρέχει ανατολικά-βόρεια-ανατολικά στην Περιφέρεια Λίντι και εκβάλει στον Ινδικό Ωκεανό πλησίον της πόλης Λίντι. Χωρίζει τα οροπέδια Ρόντο ("Rondo") και Μακόντε ("Makonde").

Στην εποχή της ξηρασίας, η εκροή του μειώνεται ουσιαστικά και μόνο τα τελευταία 40 χλμ. της πορείας του ποταμού δεν είναι ποτέ εντελώς ξηρά.

Το δυτικό ή το ανώτερο τμήμα της λεκάνης απορροής του Λουκουλέντι ("Lukuledi"), βρίσκεται εντός της οικοπεριοχής των δασών του ανατολικού μιόμπο ("miombo"). Το ανατολικό ή το κατώτερο τμήμα της λεκάνης απορροής, βρίσκεται εντός της οικοπεριοχής του ψηφιδωτού του παράκτιου δάσους της νότιας Ζανζιβάρης-"Inhambane".
Underberg

Το Underberg (προφέρεται Ούντερ-μπεργκ), είναι ένα "digestif bitter" το οποίο παρασκευάζεται στο Ράινμπεργκ της Γερμανίας από την "Underberg AG". Φτιάχνεται με αρωματικά βότανα από 43 χώρες, που υποβάλλονται σε ελέγχους και βασίζονται σε μια μυστική συνταγή της οικογένειας "Underberg", των οποίων τα μέλη είναι προσωπικά υπεύθυνα για την παραγωγή του ποτού. Το "Underberg" είναι ένα από τα πλέον διαδεδομένα "kräuterlikörs" στην αγορά. Το "Underberg" περιέχει κατά βάρος, 1,3 τοις εκατό εκχύλισμα βοτάνων, το οποίο συμπεριλαμβάνει αρωματικά, διεγερτικά πέψης, χαλαρωτικές και ενεργές ηρεμιστικές ουσίες, και φυσιολογική προκύπτουσα βιταμίνη Β¹ (θειαμίνη). Το ποτό ωριμάζει για αρκετούς μήνες, εντός σλοβάκικων δρύινων βαρελιών, για τη βελτίωση της γεύσης. Στις Ηνωμένες Πολιτείες, το "Underberg" κατατάσσεται στην κατηγορία "τροφίμων και ποτών: ελαίων, βοτάνων και μπαχαρικών" δύναται δε, να πωληθεί χωρίς κανενός είδους άδειας ποτού.
Αλιφάκοβατς

Το Αλιφάκοβατς είναι μουσουλμανικό κοιμητήριο στη Βοσνία και Ερζεγοβίνη, εντός της Πόλεως του Σαράγιεβο. Σε χρήση από τον 16ο αιώνα, είναι καταγεγραμμένο εντός του καταλόγου των εθνικών μνημείων της Βοσνίας και Ερζεγοβίνης.

Το κοιμητήριο φιλοξενεί αριθμό νισάν, τουρμπέδων, καθώς και μία κρήνη.
Μλίμπα

Η Μλίμπα (Αγγλικά ή Σουαχίλι: "Mlimba"), είναι μικρή πόλη (Μεικτό Τμήμα) στην Περιοχή Κιλομπέρο ("Kilombero District"), στην Περιφέρεια Μορογκόρο ("Morogoro Region"), στις πεδιάδες της κεντρικής Τανζανίας.

Σύμφωνα με την απογραφή του 2002, ο πληθυσμός στη Μλίμπα ήταν 32.799 άτομα, το 2012, αυξήθηκαν σε 38.108 άτομα και το 2016 ήσαν 34.970 άτομα.

Στη Μλίμπα εδρεύει το “"Mlimba Institute of Health and Allied Sciences"”, το νέο ιδιωτικό ινστιτούτο που εστίασε όλες τις προσπάθειές του στην παραγωγή ικανών, εξειδικευμένων, ενημερωμένων και αξιόπιστων φορέων ανθρώπινων πόρων για τους πάροχους υγειονομικής περίθαλψης στην Τανζανία. Το εν λόγω Ινστιτούτο, απέχει περίπου 3 χλμ. από το σιδηροδρομικό σταθμό της Μλίμπα, 150 χλμ. από την Ιφακάρα ("Ifakara"), 205 χλμ. από το Μικούμι ("Mikumi"), 293 χλμ. από το Μορογκόρο ("Morogoro") και 435 χλμ. από το Νταρ ες Σαλάαμ ("Dar es Salaam").
Νισάν της Οικογένειας Καϊτέζοβιτς

Τα Νισάν της Οικογένειας Καϊτέζοβιτς είναι νισάν στη Βοσνία και Ερζεγοβίνη, εντός του εδάφους του χωριού του Πέτσιγκραντ και εντός του Δήμου του Τσάζιν. Είναι καταγεγραμμένα εντός του καταλόγου των εθνικών μνημείων της Βοσνίας και Ερζεγοβίνης.

Το νισάν αποτελεί ιδιαίτερο είδος οθωμανικής στήλης.
Φρούριο του Όστροζατς

Το Φρούριο του Όστροζατς είναι φρούριο στη Βοσνία και Ερζεγοβίνη, εντός του εδάφους του χωριού του Όστροζατς και εντός του Δήμου του Τσάζιν. Αναφερόμενο εντός πηγών για πρώτη φορά το 1286, είναι καταγεγραμμένο εντός του καταλόγου των εθνικών μνημείων της Βοσνίας και Ερζεγοβίνης.

Το καθεστώς ιδιοκτησίας του φρουρίου αποτελεί αντικείμενο διαμάχης, ενώ επιτρέπεται στους κατοίκους της ευρύτερης περιοχής η χρήση του ως τόπο συναυλιών και ψυχαγωγίας. Σταδιακά, εργασίες αναπαλαίωσης λαμβάνουν χώρα.
Φρούριο του Μπούζιμ

Το Φρούριο του Μπούζιμ είναι φρούριο στη Βοσνία και Ερζεγοβίνη, εντός του εδάφους της πόλεως του Μπούζιμ και εντός του Δήμου του Μπούζιμ. Η ανέγερσή του χρονολογείται στον Μεσαίωνα, ενώ είναι καταγεγραμμένο εντός του καταλόγου των εθνικών μνημείων της Βοσνίας και Ερζεγοβίνης.
Κριστιάνις Κάρινς

Ο Κριστιάνις Κάρινς (Arturs Krišjānis Kariņš', γεννήθηκε στις 13 Δεκεμβρίου 1964) είναι Αμερικανο-Λετονός γλωσσολόγος, επιχειρηματίας και πολιτικός, πρωθυπουργός της Λετονίας από το 2019. Υπηρέτησε ως υπουργός Οικονομικών και ως ευρωβουλευτής.

Γεννήθηκε στο Γουίλμινγκτον της πολιτείας Ντέλαγουαιρ των ΗΠΑ, από γονείς που είχαν εγκαταλείψει τη Λετονία στη διάρκεια της σοβιετικής εκ νέου κατοχής της Λετονίας το 1944. Δραστηριοποιήθηκε στους κόλπους της αμερικανολετονικής κοινότητας κατά τα νεανικά του χρόνια.

Απέκτησε πτυχίο μπάτσελορ και διδακτορικό τίτλο (Ph.D ) στη γλωσσολογία από το Πανεπιστήμιο της Πενσιλβάνια. Στη συνέχεια εγκαταστάθηκε στη Λετονία το 1997 και έφτιαξε μια επιχείρηση κατεψυγμένων τροφίμων. Το 2002 συνετέλεσε στην ίδρυση του κόμματος Νέα Εποχή, το οποίο συγχωνεύτηκε το 2011 και συναποτέλεσε το κόμμα Ενότητα το οποίο το 2018 μετονομάστηκε σε Νέα Ενότητα. Υπηρέτησε ως βουλευτής της Saeima, υπουργός Οικονομικών από το 2004 ως το 2006 και ευρωβουλευτής από το 2009 ως το 2019. Επιλέχθηκε ως υποψήφιος για την πρωθυπουργία από το κόμμα Νέα Ενότητα στις βουλευτικές εκλογές του 2018.Το κόμμα του έγινε το μικρότερο που εξελέγη στην 13η Βουλή. Έπειτα από πολύμηνες διαβουλεύσεις με μεγαλύτερα κόμματα, ο πρόεδρος Ράιμοντς Βέγιονις τον Ιανουάριο του 2019 τον όρισε ως υποψήφιο κοινής αποδοχής για να σχηματίσει κυβέρνηση. Ορκίστηκε και ανέλαβε καθήκοντα στις 23 Ιανουαρίου 2019, και επέζησε πρότασης δυσπιστίας με ψήφους 58-33 στις 11 Απριλίου 2019.
Φατίχ Μεχμέτ Ματσόγλου

Ο Φατίχ Μεχμέτ Ματσόγλου (τουρκικά: "Fatih Mehmet Maçoğlu", γεννημένος στις 20 Δεκεμβρίου 1968 στο Οβατζίκ) είναι Τούρκος ζαζακικής καταγωγής βοηθός εργαστηρίου και πολιτικός, μέλος του Κομμουνιστικού Κόμματος Τουρκίας, ο οποίος, το 2019, εξελέγη ως δήμαρχος της πόλης Τουντζελί.

Εξελέγη ως δήμαρχος του Οβατζίκ το 2014, όπου και έγινε γνωστός για την εφαρμογή πρωτοβουλιών και πολιτικών, όπως δωρεάν δημόσιες συγκοινωνίες, καθώς και αγροτικά σχέδια, όπως η μελισσοκομία και η καλλιέργεια ρεβιθιών ως μέσο οικονομικής υποστήριξης των φοιτητών της περιοχής. Επίσης, ενθάρρυνε την ανέγερση αριθμού βιβλιοθηκών στο Οβατζίκ Κατά τη διάρκεια των τουρκικών δημοτικών εκλογών του 2019, εξελέγη ως δήμαρχος του Τουντζελί, πρωτεύουσας της ομώνυμης επαρχίας.
Φρούριο του Γκλάμοτς

Το Φρούριο του Γκλάμοτς είναι φρούριο στη Βοσνία και Ερζεγοβίνη, εντός του εδάφους της πόλεως του Γκλάμοτς και εντός του Δήμου του Γκλάμοτς. Η ανέγερσή του χρονολογείται στον Μεσαίωνα και την οθωμανική περίοδο, ενώ είναι καταγεγραμμένο εντός του καταλόγου των εθνικών μνημείων της Βοσνίας και Ερζεγοβίνης.
Φρούριο του Μάγκλαϊ

Το Φρούριο του Μάγκλαϊ είναι φρούριο στη Βοσνία και Ερζεγοβίνη, εντός του εδάφους της πόλεως του Μάγκλαϊ και εντός του Δήμου του Μάγκλαϊ. Η ανέγερσή του χρονολογείται στον Μεσαίωνα και την οθωμανική περίοδο, ενώ είναι καταγεγραμμένο εντός του καταλόγου των εθνικών μνημείων της Βοσνίας και Ερζεγοβίνης.
Τζαμί Φερχάτ Πασά

Το Τζαμί Φερχάτ Πασά ή Φερχαντίγια (βοσνιακά: "Ferhat-pašina džamija") είναι τζαμί στην πόλη Μπάνια Λούκα της Βοσνίας-Ερζεγοβίνης. Το αρχικό κτίσμα κατασκευάστηκε κατά τα τέλη του 16ου αιώνα - περίοδο κατά την οποία η Βοσνία αποτελούσε κομμάτι της Οθωμανικής Αυτοκρατορίας - και καταστράφηκε το 1993 στη διάρκεια του Πολέμου της Βοσνίας. Η ανακατασκευή του κτιρίου ολοκληρώθηκε το 2016.
Ιλολανγκούρου

To Ιλολανγκούρου ή Ιλολανγκούλου (Αγγλικά ή Σουαχίλι: "Ilolanguru" ή "Ilolangulu"), είναι Μεικτό Τμήμα που βρίσκεται στην Περιοχή Ουυούι ("Uyui District"), στην Περιφέρεια Ταμπόρα ("Tabora Region") της Τανζανίας.

Σύμφωνα με την απογραφή του 2002, ο πληθυσμός στο Ιλολανγκούρου ήταν 12.675 και το 2012, αυξήθηκε σε 16.110 άτομα.
Σταύρος Μπίρης

Ο Σταύρος Μπίρης (1921-1999) ήταν Έλληνας πολιτικός του 20ού αιώνα. Ήταν βουλευτής Ρεθύμνης με το κόμμα της ΕΠΕΚ, και εξελέγη στις εκλογές της 16ης Νοεμβρίου 1952, όντας βουλευτής μέχρι τις εκλογές του Φεβρουαρίου 1956. Εξελέγη ξανά βουλευτής το 1963, μέχρι το 1967, αυτή τη φορά στην εκλογική περιφέρειας Πειραιώς και διετέλεσε υπουργός Ναυτιλίας την περίοδο 1964-1965. Αργότερα υπέστη διώξεις κατά την περίοδο της Δικτατορίας της 21ης Απριλίου.

Υπήρξε επίσης εκδότης-δημοσιογράφος, εκδίδοντας το 1945 την εφημερίδα «Η Εθνική Φωνή» και ίδρυσε τον εκδοτικό οίκο Μπίρης. Κατά τη διάρκεια της Κατοχής ανέπτυξε αντιστασιακή δράση ως γ.γ. της αντιπροσωπείας της ελληνικής κυβέρνησης της Μέσης Ανατολής στην Κρήτη, καθώς και ως ιδρυτής της Οργανώσεως Μυστικού Τύπου της Κρήτης.

Ήταν εγγονός του αγωνιστή των κρητικών επαναστάσεων του 19ου αιώνα, Σταυριανού Μπίρη.
Κράτα μου το χέρι

Κράτα μου το χέρι (Elimi Bırakma) είναι τούρκικη τηλεοπτική σειρά παραγωγής 2018-2019 και προβάλλονταν στο τουρκικό κανάλι TRT 1.

Στην Ελλάδα η σειρά έκανε πρεμιέρα την Κυριακή 2 Ιουλίου στις 8 το βράδυ στον τηλεοπτικό σταθμό Alpha TV. Η σειρά έπαιζε καθημερινά από Δευτέρα έως Παρασκευή την ίδια ώρα, για μια ώρα και τέλειωσε το Σάββατο 14 Σεπτεμβρίου, μετά απο 57 επεισόδια.
Baseball5

Το Baseball5 (προφέρεται Μπέιζμπολ5) είναι μια παραλλαγή του παιχνιδιού του μπέιζμπολ. Υπάρχουν πέντε παίκτες σε κάθε ομάδα και κάθε ομάδα έχει πέντε περιόδους (innings). Η Παγκόσμια Συνομοσπονδία Μπέιζμπολ Σόφτμπολ πρότεινε το παιχνίδι το 2018.
Αθανάσιος Βούρος

Ο Αθανάσιος Βούρος ήταν Έλληνας ξιφομάχος. Αγωνίστηκε στους θερινούς Ολυμπιακούς Αγώνες του 1896 στην Αθήνα.
Κάστρο του Σαρλεβίλ-σου-Μπουά

Το Κάστρο του Σαρλεβίλ-σου-Μπουά (γαλλικά: "Château de Charleville-sous-Bois") είναι κάστρο στην κοινότητα του Σαρλεβίλ-σου-Μπουά, στον νομό της Μοζέλ, στη Γαλλία. Κατεγράφη ως ιστορικό μνημείο το 1993.
Λεόν Ζουώ

Ο Λεόν Ζουώ (1 Ιουλίου 1879 – 28 Απριλίου 1954) ήταν Γάλλος συνδικαλιστής, ο οποίος βραβεύτηκε με το Βραβείο Νόμπελ Ειρήνης το 1951. Γεννήθηκε στο Παντέν.
Μαίρη Σταυρακέλη

Η Μαίρη Σταυρακέλη ( Αθήνα, 17 Δεκεμβρίου 1963) είναι Ελληνίδα ηθοποιός.
Χόρχε Λουίς Πίλα

Ο Χόρχε Λουίς Πίλα γεννηθείς στις 3 Αυγούστου 1972 την Πράγα της Τσεχικής ΣΔ της Τσεχοσλοβακίας) είναι κουβανομεξικανός ηθοποιός. Όταν ήταν νεογέννητο, η οικογένειά του μετακόμισε στην Κούβα. Είναι ένας ηθοποιός γνωστός από τις συμμετοχές του σε τηλενουβέλες όπως η La Patrona (2013), Yacaranday (1999). Το ντεμπούτο του ήταν στο Βορρά της Καρδιάς (1997). Η μητέρα του είναι από την Τσεχία και ο πατέρας του είναι από την Κούβα.
Βιβλιοθήκη του Κόρνικ

Η Βιβλιοθήκη του Κόρνικ (πολωνικά: "Biblioteka Kórnicka") είναι εκ των παλαιότερων βιβλιοθηκών στην Πολωνία. Ιδρύθηκε το 1826 στο Κόρνικ από τον Τετούς Τζαουένισκι, ενώ βρίσκεται εντός του Κάστρο του Κόρνικ. Σήμερα, αποτελεί μία εκ των πέντε μεγαλύτερων βιβλιοθηκών της χώρας, ενώ διαθέτει συλλογή, περίπου, 350.000 τόμους, μεταξύ των οποίων 30.000 παλαιές γκραβούρες και 15.000 χειρόγραφα (μεταξύ άλλων, εκείνα των Άνταμ Μιτσκιέβιτς και Γιούλιους Σλοβάτσκι). Η Βιβλιοθήκη του Κόρνικ αποτελεί τμήμα της Εθνικής Βιβλιοθήκης της Πολωνίας, ενώ διαχειριστής της, από το 1953, είναι η Πολωνική Ακαδημία Επιστημών.
Χαράλαμπος Παπαδιάς

Ο Χαράλαμπος Παπαδιάς (γενν. 24 Ιανουαρίου 1975) είναι πρώην Έλληνας δρομέας των 100 μέτρων.
Σουπρεματισμός

Ο Σουπρεματισμός είναι κίνημα ζωγραφικής. Πρωτοεμφανίσθηκε στις αρχές του 20ού αιώνα στη Ρωσία, παράλληλα με τον "Κονστρουκτιβισμό," λίγο μετά τον Ιταλικό "Φουτουρισμό". Ο όρος σουπρεματισμός (αγγλ. suprematism) αποδίδει το νόημα της ανωτερότητας (supremαcy) του άδολου αισθήματος στη δημιουργική τέχνη. Ο Ρώσος ζωγράφος Καζιμίρ Μάλεβιτς (1879-1935) αποτελεί τον βασικό εμπνευστή του. Ο Μάλεβιτς επινοεί τον Σουπρεματισμό ως μια σαφέστερη μορφή κυβισμού.
Κλοτίλδη

Η Αγία Κλοτίλδη (Λατινική γλώσσα : "Chrodechildis", "Chlodechildis" με την ερμηνεία "Διάσημη στην μάχη", περί το 474 - 545), πριγκίπισσα της Βουργουνδίας έγινε δεύτερη σύζυγος του Φράγκου βασιλιά Κλόβις Α΄ (492) και μητέρα των τεσσάρων μικρότερων γιων του. Η Κλοτίλδη που γεννήθηκε στην Βουργουνδιακή αυλή της Λυών ήταν κόρη του Χιλπέριχου Β΄ της Βουργουνδίας, πρόγονος της ήταν ο διάσημος Γότθος οπλαρχηγός Αθανάριχος. Οι Μεροβίγγειοι, η βασιλική οικογένεια του συζύγου της κυβέρνησε το Φραγκικό βασίλειο περισσότερο από 300 χρόνια (450 - 758). Καθιερώθηκε σαν Αγία από την Ορθόδοξη Εκκλησία και από την Καθολική Εκκλησία για τον σημαντικό ρόλο που έπαιξε στην μεταστροφή του συζύγου της αρχικά στην Καθολική εκκλησία (508). Τα τελευταία χρόνια της ζωής της έκανε αρκετά χριστιανικά έργα και στάθηκε πρωταγωνίστρια στην διάδοση του χριστιανισμού στην Κεντρική Ευρώπη. 
Με τον θάνατο του παππού της (473) ο πατέρας της Χιλπέριχος Β΄ μοίρασε την κληρονομιά με τους αδελφούς του Γκουντομπάντ, Γοδεγίσελο και Γκοντομάρ : ο πατέρας της πήρε την Βαλάνς, ο Γκουντομπάντ την Βιέν και ο Γοδεγίσελος την Γενεύη και ο Γκοντομάρ την Λυών.
Λούντοβικ Όρμπαν

Ο Λούντοβικ Όρμπαν (Ludovic Orban, 1963-) είναι Ρουμάνος πολιτικός , ο οποίος χρημάτισε πρωθυπουργός της χώρας από τον Νοέμβριο του 2019 ως τον Δεκέμβριο του 2020. Είναι αρχηγός του Εθνικού Φιλελεύθερου Κόμματος και μέλος στην βουλή των αντιπροσώπων από το 2008. Από το 2007 ως το 2008 χρημάτισε υπουργός Μεταφορών.
Αΐν Ουσερά

Η Αΐν Ουσερά ή Αΐν Ουσαρά () είναι πόλη στην επαρχία Τζελφά της Αλγερίας. Σύμφωνα με την απογραφή του 2008 έχει πληθυσμό 101.239 κατοίκων, από 82.597 το 1998 σημειώνοντας ετήσια αύξηση 2,1%. 

Είναι η έδρα του ομώνυμου διαμερίσματος και βρίσκεται 200 χλμ. νότια της πρωτεύουσας, Αλγέρι. Διασχίζεται από τον κεντρικό οδικό άξονα 1 του Διασαχαριανού Αυτοκινητοδρόμου. Η Αΐν Ουσερά, έχει βιώσει, από το 1990, ταχεία πληθυσμιακή ανάπτυξη λόγω της εγγύτητάς της στον πυρηνικό αντιδραστήρα Ες Σαλάμ. Το πλησιέστερο αεροδρόμιο είναι η αεροπορική βάση Αΐν Ουσερά της Αλγερινής Πολεμικής Αεροπορίας.

αριστερά|μικρογραφία|Άποψη της Αΐν Ουσερά
Team Sonic Racing

Το 'Team Sonic Racing' είναι ένα παιχνίδι αγώνων καρτ του 2019 και ένα spin-off από την Sega και τη σειρά παιχνιδιών Sonic the Hedgehog. Ελέγχοντας έναν από τους 15 χαρακτήρες από το cast της σειράς , οι παίκτες ανταγωνίζονται σε αγώνες χρησιμοποιώντας σπορ αυτοκίνητα . Βλέπουν το παιχνίδι από μια προοπτική τρίτου προσώπου ενώ εκτελούν κόλπα, παρασύροντας και συλλέγοντας power-ups . Το Team Sonic Racing διαφέρει από τους παραδοσιακούς οδηγούς Kart λόγω της επικέντρωσής της στο συνεργατικό gameplay , παρόμοιο με το είδος που εμφανίζεται στο Splatoon (2015) και Overwatch(2016) - οι παίκτες είναι μέρος μιας ομάδας αγωνιστών και κερδίζουν αγώνες μέσω της απόδοσης παρά της ταχύτητας. Οι τρόποι παιχνιδιού περιλαμβάνουν τον ανταγωνισμό για να κερδίζετε πόντους , δοκιμές χρόνου , προσαρμόζοντας τους κανόνες αγώνων και μια εκστρατεία διδασκαλίας με ιστορία .

Κατηγορία:Βιντεοπαιχνίδια αγώνων
Κατηγορία:Βιντεοπαιχνίδια σε πλατφόρμες της Sega
Εβρί

Το Εβρί (γαλλικά: Évry) είναι πρώην γαλλική κοινότητα στα νότια προάστια του Παρισιού, στο νομό Εσσόν, στην περιοχή Ιλ-ντε-Φρανς. Ο πληθυσμός ανέρχεται σε 54.663 κατοίκους (2016).

Την 1η Ιανουαρίου 2019, συγχωνεύθηκε με την κοινότητα Κουρκουρόν και σχημάτισαν τη νέα κοινότητα Εβρί-Κουρκουρόν, πρωτεύουσα του νομού Εσσόν.

Οι κάτοικοι ονομάζονται Εβριάν.
Μάχη του Πλότσνικ

Η Μάχη του Πλότσνικ έλαβε χώρα κάπου ανάμεσα στο 1385 και το 1387 κοντά στο χωριό Πλότσνικ (κοντά στο Προκούπλιε στη σημερινή νοτιοανατολική Σερβία), μεταξύ των σερβικών δυνάμεων του Πρίγκιπα Λαζάρου Χρεμπελιάνοβιτς και τον Οθωμανικό Στρατό του Σουλτάνου Μουράτ Α΄.
Γεώργιος Παρασκευόπουλος

Ο Γεώργιος Παρασκευόπουλος ήταν Έλληνας ποδηλάτης. Συμμετείχε στους θερινούς Ολυμπιακούς Αγώνες του 1896 στην Αθήνα.
Συμμαχία των Ανεξάρτητων Σοσιαλδημοκρατών

Η Συμμαχία των Ανεξάρτητων Σοσιαλδημοκρατών (Σύντμηση:ΣΑΣΔ. Σερβοκροατικά : Савез независних социјалдемократа, СНСД / "savez nezavisnih socijaldemokrata," SNSD), είναι ένα Σερβικό πολιτικό κόμμα στη Βοσνία και Ερζεγοβίνη. Ιδρύθηκε το 1996. Είναι το κυβερνών κόμμα στη Σερβική Δημοκρατία της Βοσνίας. Ο αρχηγός του κόμματος, ο Μίλοραντ Ντόντικ, διατελεί θητεία στην Προεδρία της Βοσνίας και Ερζεγοβίνης. Από τα μέλη του κόμματος, η Ζέλικα Τσβιγιάνοβιτς διατελεί θητεία ως Πρόεδρος της Σερβικής Δημοκρατίας και ο Ράντοβαν Βίσκοβιτς είναι ο Πρωθυπουργός της Σερβικής Δημοκρατίας. 

Το κόμμα σχηματίστηκε από την Ομάδα των Ανεξάρτητων Βουλευτών του Κοινοβουλίου, που τελικά εξελίχθηκε στο Κόμμα των Ανεξάρτητων Σοσιαλδημοκρατών. Ήταν η μοναδική αντιπολίτευση στην κυριαρχία του υπερεθνικιστικού Σερβικού Δημοκρατικού Κόμματος, στο οποίο ηγήθηκε ο Ράντοβαν Κάρατζιτς. Το ΣΑΣΔ θεωρήθηκε ως μια μέση και μέτρια εναλλακτική στο Σερβικό Δημοκρατικό Κόμμα, με τον Ντόντικ και πολλά από τα μέλη του να έχουν προέλθει από το πρώην μη εθνικιστικό και πολυεθνικό κόμμα Ένωση Μεταρρυθμιστικών Δυνάμεων της Γιουγκοσλαβίας, που ιδρύθηκε το 1990 και διαλύθηκε το 1991. 

Το ΣΑΣΔ κατάφερε την πρώτη μεγάλη επιτυχία του στις εκλογές του 2006, όπου κέρδισε τις 41 από τις 83 έδρες της Εθνοσυνέλευσης της Σερβικής Δημοκρατίας, συγκεντρώνοντας το 44,95% των ψήφων του λαού. Από τότε, το κόμμα σταδιακά εγκατέλειψε την ρεφορμιστική ιδεολογία του για μια πιο δυναμική προάσπιση του Σερβικού εθνικισμού. Πολλές φορές απείλησε με απόσχιση της Σερβικής Δημοκρατίας από την υπόλοιπη Βοσνία και Ερζεγοβίνη. Το 2012 το κόμμα αποβλήθηκε από τη Σοσιαλιστική Διεθνή οργάνωση επειδή συνεχίσε να «σπεύδει σε μια εθνικιστική και εξτρεμιστική» γραμμή.
Μπρουνχίλντα της Αυστρασίας

Η Μπρουνχίλντα της Αυστρασίας (Τολέδο, περί το 543 - 613) ήταν βασίλισσα στην Αυστρασία μέσω του γάμου της με τον βασιλιά Σιγιβέρτο Α΄ από τον Οίκο των Μεροβίγγειων, διετέλεσε κατόπιν αντιβασίλισσα για λογαριασμό του γιου της, του εγγονού και του δισέγγονου της. Η μακρά περίοδος της αντιβασιλείας της διανέμεται σε τρεις περιόδους, τις εποχές που κυβέρνησαν ο γιος της Χιλδεβέρτος Β΄ (575 - 583), ο εγγονός της Θευδεβέρτος Β΄ (595 - 599) και ο δισέγγονος της Σιγιβέρτος Β΄ (613). Την περίοδο αυτή σημειώθηκαν ισχυρές εντάσεις ανάμεσα στο στέμμα και τους μεγιστάνες του βασιλείου. Η Μπρουνχίλντα ήταν ικανή ηγεμόνας με πανίσχυρη προσωπικότητα, αυτό την έφερε σε σύγκρουση με τους ευγενείς, την εκκλησία και τους συγγενείς του συζύγου της. 

Η μεγαλύτερη προστριβή της έγινε με την Φρεδεγόνδη ερωμένη του βασιλιά της Νευστρίας Χιλπέριχου Α΄ η οποία είχε θανατώσει την αδελφή της Γκαλσβίνθα νόμιμη σύζυγο του Χιλπέριχου Α΄. Η σύγκρουση διατηρήθηκε μέχρι τον θάνατο της Φρεδεγόνδης (597), την ίδια περίοδο η Φρεδεγόνδη τακτοποίησε την δολοφονία του συζύγου της Μπρουνχίλντας και φυλακίστηκε και η ίδια ένα διάστημα. Ο εμφύλιος πόλεμος έληξε όταν ο γιος της Φρεδεγόνδης Χλωτάριος Β΄ νίκησε σε μάχη την Μπρουνχίλντα και την εκτέλεσε μαρτυρικά, ακρωτηριάστηκε από τέσσερα άλογα (613). 

Η Μπρουνχίλντα ήταν η μικρότερη από της δύο κόρες του βασιλιά των Βησιγότθων στην Ισπανία Αθάναγκιλντ και της συζύγου του Γκοσβίνθας. Ο πατέρας της έγινε βασιλιάς όταν ήταν η ίδια 11 ετών, την έστειλε για εκπαίδευση στο Τολέδο όπου και ασπάστηκε τον Αρειανισμό των γονέων της.
Το χρήμα της οργής

Το χρήμα της οργής (Πρωτότυπος τίτλος: The Killing), είναι ένα φιλμ νουάρ αμερικανικής παραγωγής του 1956 σε σκηνοθεσία Στάνλεϊ Κιούμπρικ και σε σενάριο των Στάνλεϊ Κιούμπρικ και Τζιμ Τόμσον. Πρωταγωνιστούν οι Στέρλινγκ Χέιντεν, Κόλιν Γκρέι, Βινς Έντουαρντς, Τζέι Σι Φλίπεν και Ελάιζα Κουκ Τζούνιορ.
Μάρτιν Κάρπλους

Ο Μάρτιν Κάρπλους (γεννημένος στις 15 Μαρτίου 1930) είναι Αμερικανός θεωρητικός χημικός. Είναι διευθυντής του Εργαστηρίου Βιοφυσικής Χημείας, ενός κοινού εργαστηρίου που προέκυψε από συνεργασία του Γαλλικού Εθνικού Κέντρου Επιστημονικών Ερευνών με το Πανεπιστήμιο του Στρασβούργου. Διδάσκει χημεία στο Πανεπιστήμιο Χάρβαρντ. Ο Κάρπλους είναι συμπαραλήπτης του Βραβείου Νόμπελ Χημείας, μαζί με τους Μάικλ Λέβιτ και Αριέχ Βάρσελ, για "την ανάπτυξη των μοντέλων πολλαπλών κλιμάκων για πολύπλοκα χημικά συστήματα".
Αριλένα Άρα

Η Αριλένα Άρα (; γεννημένη 17 Ιουλίου 1998), κυρίως γνωστή ως Arilena, είναι Αλβανίδα τραγουδίστρια. 

Η Αριλένα έγινε κυρίως γνωστή στον Αλβανόφωνο κόσμο κυρίως μετά τη νίκη της στη δεύτερη σεζόν του αλβανικού X Factor. Κέρδισε την 58η σεζόν του Festivali i Këngës και θα εκπροσωπήσει την Αλβανία στον Διαγωνισμό Τραγουδιού Eurovision 2020.
Hello, I Love You

Το "Hello, I Love You" είναι τραγούδι του αμερικανικού ροκ συγκροτήματος The Doors το οποίο κυκλοφόρησε σε single απ'τον δίσκο "Waiting for the Sun". Το κομμάτι είναι ένα από τα πιο επιτυχημένα single του συγκροτήματος αφού έφτασε το νούμερο 1 στην Αμερική και νούμερο 1 στον Καναδά. Ήταν επίσης το πρώτο single του συγκροτήματος που γνώρισε επιτυχία και στην Μεγάλη Βρετανία φτάνοντας το νούμερο 15. Πέρα την επιτυχία του single, μερίδα οπαδών του συγκροτήματος θεωρούν ότι δεν αντιπροσωπεύει τον ήχο τους, λόγω της εμπορικής φύσης του και των ρηχών στίχων του.
Κρακράς

Ο Κρακράς γνωστός και σαν Κρακράς του Πέρνικ ήταν φεουδάρχης κι άρχοντας του 11ου αιώνα στην πρώτη βουλγαρική αυτοκρατορία που διοικούσε μια περιοχή με 36 φρούρια στη σημερινή νοτιοδυτική Βουλγαρία με πρωτεύουσα την Πέρνικ. Είναι γνωστός για την ηρωική αντίσταση στις βυζαντινές πολιορκίες.

Ο Κρακρά ήταν υψηλόβαθμος Βογιάρος, κάτω από τους Τσάρους Σαμουήλ, Γαβριήλ Ραντομίρ και Ιβάν Βλαντισλάβ. Το όνομά του εμφανίζεται πρώτη φορά κατά την βυζαντινή εκστρατεία στις βουλγαρικές εκτάσεις το 1003, όταν ο στρατός του Σαμουήλ καταρρέει στον Βαρδάρη και οι Βυζαντινοί κατέλαβαν τα Σκόπια. Καθώς οι δυνάμεις του Βασιλείου Β΄ πήγαν να καταλάβουν την Σρέντετς, το 1004 κατέρρευσαν στο Φρούριο Πέρνικ του Κράκρα και ο αυτοκράτορας αναγκάστηκε να επιστρέψει στην Κωνσταντινούπολη αφού υπέστη σοβαρές απώλειες.

Το 1016 άλλη εκστρατεία του Βασιλείου Β΄ σταμάτησε από τον Κράκρα στο Πέρνικ μετά από μια ανεπιτυχή πολιορκία 88 ημερών από τους Βυζαντινούς. Καθώς συνεχίστηκε η βυζαντινοβουλγαρική σύγκρουση, ο Κρακρά και ο τσάρος Ιβάν Βλάντισλαβ εξέτασαν την υποστήριξη των Πετσενέγοι για μια μεγάλη βουλγαρική εκστρατεία εναντίον των Βυζαντινών και αρχικά τους έπεισαν να συνεργαστούν το χειμώνα του 1016-1017. Ωστόσο, ο βυζαντινός κυβερνήτης του Δορύστολου έμαθε για το σχέδιο και ενημέρωσε τον Βασίλειο Β΄. Κατόπιν αυτού, οι Πετσενέγοι αρνήθηκαν να συμμετάσχουν, καταστρέφοντας ουσιαστικά τα σχέδια της Βουλγαρίας.

Μετά τον θάνατο του Ιβάν Βλάντισλαβ στο Δυρράχιο στις αρχές του 1018, ο Βασίλειος Β΄ εισήλθε στην βουλγαρική επικράτεια τον Μάρτιο του 1018 χωρίς να συναντήσει αντίσταση. Στην Αδριανούπολη ο Κράκρας και άλλοι 35 φρούραρχοι κάστρων συναντήθηκαν μαζί του και μετά από διαπραγματεύσεις γενναιόδωρων παραχωρήσεων από τον Βασίλειο Β΄, συμπεριλαμβανομένης της δημιουργίας Θέματος Βουλγαρίας και ενός ξεχωριστού Βούλγαρου Αρχιεπισκόπου επιλέγουν να ενταχθούν στην Ανατολική Ρωμαϊκή Αυτοκρατορία. Ο Βασίλειος Β΄ γνώρισε προσωπικά τον Κράκρα στις Σέρρες και του απένειμε τον τίτλο του πατρικίου.
Προεδρία της Βοσνίας και Ερζεγοβίνης

Η Προεδρία της Βοσνίας και Ερζεγοβίνης ( Σερβοκροατικά : "Predsjedništvo Bosne i Hercegovine" / Предсједништво Босне и Херцеговине) είναι το τριμελές σώμα το οποίο λειτουργεί συλλογικά ως αρχηγός του κράτους της Βοσνίας - Ερζεγοβίνης. 

Σύμφωνα με το άρθρο Ε' του Συντάγματος της Βοσνίας - Ερζεγοβίνης, η Προεδρία αποτελείται από τρία μέλη: έναν Βόσνιο, έναν Σέρβο και έναν Κροάτη. Ο Βόσνιος και ο Κροάτης εκλέγονται από την ενιαία εκλογική περιφέρεια της Ομοσπονδίας της Βοσνίας και Ερζεγοβίνης, ενώ ο Σέρβος εκλέγεται από τους ψηφοφόρους της Σερβικής Δημοκρατίας της Βοσνίας. 

Τα τρία εκλεγμένα μέλη διατελούν μία τετραετή θητεία. Έκαστο μέλος μπορεί να υπηρετήσει για μέχρι και δύο διαδοχικές θητείες, αλλά δεν υπάρχει περιορισμός στον συνολικό αριθμό των θητειών. 

Ένα από τα τρία μέλη ορίζεται ως Προεδρεύων. Η θέση του Προεδρεύοντος είναι κυλιόμενη και περνά δύο φορές από καθένα από τα τρία μέλη, με περίοδο εναλλαγής οκτώ μήνες. Πρώτος Προεδρεύων της τετραετούς θητείας γίνεται ο υποψήφιος με τις περισσότερες ψήφους. 

}}
SUV

Τα SUV (sport utility vehicle, κυριολεκτική απόδοση στα ελληνικά: "Όχημα Σπορ Χρήσης") είναι μια κατηγορία οχημάτων που συνδυάζουν στοιχεία επιβατικών και εκτός-δρόμου (off-road) οχημάτων, όπως αυξημένη απόσταση από το έδαφος και, πιθανώς, τετρακίνηση. Άλλα χαρακτηριστικά τους είναι οι μεγάλοι χώροι και τα προστατευτικά στο κάτω μέρος. Η εκτός-δρόμου καταλληλότητα διαφέρει από μοντέλο σε μοντέλο. Για παράδειγμα, η τετρακίνηση δεν είναι διαθέσιμη σε κάποια μοντέλα. Αυτό οφείλεται στο γεγονός ότι πολλοί ιδιοκτήτες οχημάτων χρησιμοποιούν το SUV τους κατά κύριο λόγο ή αποκλειστικά σε τυπικές συνθήκες κυκλοφορίας στην άσφαλτο. Τα εργοστασιακά ελαστικά των περισσότερων SUV είναι σχεδόν ή παντελώς ακατάλληλα για σοβαρή οδήγηση εκτός δρόμου. 

Δεν υπάρχει κοινά αποδεκτός ορισμός για τα SUV και η χρήση του όρου ποικίλλει μεταξύ των χωρών.

Τα SUV έχουν επικριθεί για την επίδρασή τους στους υπόλοιπους χρήστες του οδικού δικτύου και στο περιβάλλον. Κάποια στοιχεία του σχεδιασμού τους, ιδίως το υψηλό τους κέντρο βάρους, αποτελούν κινδύνους για την ασφάλεια τόσο των οδηγών τους όσο και των υπολοίπων. Είναι συνήθως λιγότερο αποδοτικά ως προς την κατανάλωση καυσίμου σε σχέση με τα μικρότερα οχήματα, συμβάλλοντας έτσι περισσότερο στην υπερθέρμανση του πλανήτη.
Νικόλαος Κατραβάς

Ο Νικόλαος Κατραβάς (1873-1947) ήταν Κεφαλονίτης γυμναστής, αγιογράφος και ζωγράφος, μαθητής του Νικηφόρου Λύτρα. Αγωνίστηκε στους θερινούς Ολυμπιακούς Αγώνες του 1896 στην Αθήνα και θεωρείται σημαντικός για την ανάπτυξη της αθλητικής δραστηριότητας στην Κεφαλονιά Φέρεται ότι συμμετείχε στους πρώτους αγώνες του Πανελληνίου Γυμναστικού Συλλόγου Αθηνών στις 30-31 Μαΐου 1891. Υπήρξε περιφερειακός έφορος και αναδιοργανωτής των προσκόπων Κεφαλληνίας.

Ο Κατραβάς στους Ολυμπιακούς Αγώνες φέρεται ότι συμμετείχε στο αγώνισμα 1.200 μέτρων ελεύθερο, αν και ο Εθνικός Γυμναστικός Σύλλογος τον τοποθετεί στους αγώνες των 100 και 500 μέτρων. Ο χρόνος και η θέση του στον αγώνα είναι άγνωστοι, καθώς δεν τερμάτισε στις τρεις πρώτες θέσεις.
Μπογιάνα Σταμένοφ

Η Μπογιάνα Σταμένοφ (, , γεννηθείσα στις 24 Ιουνίου 1986) είναι Σέρβα τραγουδίστρια που ασχολείται με τις μουσικές σόουλ, τζαζ, ριθμ εν μπλουζ. Είναι περισσότερο γνωστή διεθνώς για την εκπροσώπηση της Σερβίας στον Διαγωνισμό Τραγουδιού Γιουροβίζιον 2015 με το τραγούδι "Beauty never lies", όπου τερμάτισε 10η με 53 πόντους. 

Συμμετέχει επίσης σε παραστάσεις για παιδιά στο Θέατρο Μπόσκο Μπούχα στο Βελιγράδι. Η Σταμένοφ εξετέλεσε την πρώτη της συναυλία στις 13 Ιουνίου, στο κέντρο Σάβα στο Βελιγράδι, ενώ εργαζόταν στο πρώτος της άλμπουμ της. Ο τραγουδιστής ανακοίνωσε ότι όλες οι ηχογραφήσεις θα είναι στα αγγλικά.
Όρος Μερόν

Το Όρος Μερόν (εβραϊκά: הַר מֵירוֹן‎, "Har Meron"; αραβικά: جبل الجرمق‎, "Jabal al-Jarmaq") είναι βουνό στην περιοχή του Ισραήλ. Είναι μεγάλη η σύνδεσή του με την παράδοση της Εβραϊκής θρησκείας και κάποια σημεία του έχουν ανακηρυχθεί προστατευόμενοι βιότοποι.
Μάρκος Γιορέντε

Ο Μάρκος Γιορέντε (30 Ιανουαρίου 1995) είναι Ισπανός ποδοσφαιριστής ο οποίος αγωνίζεται ως μέσος ή δεύτερος επιθετικός για λογαριασμό της Ατλέτικο Μαδρίτης και της εθνικής ομάδας της Ισπανίας.

Ο Γιορέντε ξεκίνησε την καριέρα του από τις ακαδημίες της Ρεάλ Μαδρίτης και το 2014 αγωνίστηκε με τη δεύτερη ομάδα της Ρεάλ και την επόμενη χρονιά με την πρώτη ομάδα. Τη σαιζόν 2016-17 δόθηκε δανεικός στην Αλαβές, με την οποία έφτασε μέχρι τον τελικό του Κόπα ντελ Ρέι.Το 2019 αποκτήθηκε από την Ατλέτικο Μαδρίτης για 35 εκατομμύρια λίρες. Στην Ατλέτικο ανέλαβε πιο επιθετικό ρόλο και αναδείχθηκε σε παίκτη κλειδί για την κατάκτηση της Λα Λίγκα τη σαιζόν 2020-21.

Ο Γιορέντε πραγματοποίησε το ντεμπούτο του με την εθνική ανδρών τον Νοέμβριο του 2020. Είναι μέλος της αποστολής της Ισπανίας στο Euro 2020.
Κάρελ Ντουγιαρντίν

Ο Κάρελ Ντουγιαρντίν (Karel Dujardin, 27 Σεπτεμβρίου 1626 20 Νοεμβρίου 1678) ήταν Ολλανδός ζωγράφος της Χρυσής Εποχής . Παρ' όλο που δημιούργησε μερικά πορτρέτα και μερικούς πίνακες με ιστορικά και θρησκευτικά θέματα, το μεγαλύτερο μέρος της εργασίας του είναι μικρές ιταλικές σκηνές τοπίου με ζώα και αγρότες και άλλες ρωπογραφίες . Ο Ντουγιαρντίν πέρασε δύο παρατεταμένες περιόδους, στην αρχή και στο τέλος της σταδιοδρομίας του, στην Ιταλία, και οι περισσότεροι από τους πίνακες και τα χαρακτικά με τοπία έχουν ιταλικό ή ιταλικού ύφους σκηνικό.
Τάιμαν Άρεντς Κραχτ

Σχέδιο ανωνύμου στο [[Μουσείο Μπόιμανς - φαν Μπένινγκεν]], [[Ρότερνταμ]]. Από αριστερά προς τα δεξιά: Γιόοστ από τη Χάγη (ψευδώνυμο "Schotsen trommel" ), [[Κορνέλις φαν Πούλενμπουργκ|Κορνέλις φαν Πούλενμπουρχ]] από την [[Ουτρέχτη]] (ψευδώνυμο "Satier" ), Βάουτερ (Κράμπετ) από την Χάου (ψευδώνυμο "Almanack" ), Τάιμαν (Κραχτ) ψευδώνυμο Botterkull ') και Πέτερ από το [[Λάιντεν]] (ψευδώνυμο "Ram" ).
Ο Τάιμαν Άρεντς Κραχτ (Tyman Arentsz Cracht ψευδώνυμο Botterkul, μεταξύ 1590 και 1600, Βόρμερ – 1646 Χάγη ) ήταν Ολλανδός ζωγράφος που ειδικεύτηκε σε τοπία και ιστορικούς πίνακες.
Ντόμινικ Τιμ

Ο Ντόμινικ Τιμ (Dominic Thiem, 3 Σεπτεμβρίου 1993) είναι Αυστριακός επαγγελματίας τενίστας. Έχει φτάσει μέχρι το Νο. 3 στη παγκόσμια κατάταξη της ATP, το οποίο πέτυχε για πρώτη φορά τον Μάρτιο του 2020. Είναι η δεύτερη υψηλότερη θέση που έχει καταλάβει Αυστριακός παίκτης στην ιστορία, πίσω μόνο από τον πρώην Νο. 1 Τόμας Μούστερ. Έχει κερδίσει 17 τίτλους στο ATP Tour, συμπεριλαμβανομένου ενός Γκραν Σλαμ, του US Open 2020, όπου επέστρεψε από 0 2 σετ για να νικήσει τον Αλεξάντερ Ζβέρεφ στον τελικό. Με τη κατάκτηση του πρώτου Γκραν Σλαμ τίτλου του, ο Τιμ έγινε ο πρώτος παίκτης γεννημένος τη δεκαετία του 1990 που γίνεται κάτοχος ενός Γκραν Σλαμ, καθώς και ο πρώτος Αυστριακός πρωταθλητής στο US Open στο απλό ανδρών. Προηγουμένως, είχε φτάσει σε τρεις ακόμα τελικούς Γκραν Σλαμ, στους οποίους είχε ηττηθεί, στο Ρολάν Γκαρός του 2018 και 2019 από τον Ραφαέλ Ναδάλ και στο Αυστραλιανό Όπεν του 2020 από τον Νόβακ Τζόκοβιτς. 

Ο Τιμ ήταν επίσης ο διεκδικητής στα ATP Finals 2019 και 2020, όπου έχασε από τον Στέφανο Τσιτσιπά και τον Ντανίλ Μεντβέντεφ αντίστοιχα. Είναι κάτοχος και ενός τίτλου Masters 1000, του Indian Wells Masters 2019, στο τελικό του οποίου είχε νικήσει τον Ρότζερ Φέντερερ.
Ντάβιντ Μπεκ

δεξιά|μικρογραφία| Ο Ντάβιντ Μπεκ στο "Het Gulden Cabinet" σελ. 161
Ο Ντάβιντ Μπεκ (David Beck ή Beek, 25 Μαΐου 162120 Δεκεμβρίου 1656), ήταν Ολλανδός ζωγράφος πορτρέτων της Ολλανδικής Χρυσής Εποχής.
Φαμπιάν Ρουίθ

Ο Φαμπιάν Ρουίθ Πένια (3 Απριλίου 1996) είναι Ισπανός ποδοσφαιριστής ο οποίος αγωνίζεται ως κεντρικός μέσος για λογαριασμός της Νάπολι και της εθνικής ομάδας της Ισπανίας.

Ο Ρουίθ προέρχεται από τις ακαδημίες της Ρεάλ Μπέτις και αγωνίστηκε επαγγελματικά για την δεύτερη ομάδα το 2014 και αργότερα τον ίδιο χρόνο με την πρώτη ομάδα, με την οποία κέρδισε την άνοδο στη Λα Λίγκα. Το 2016 δόθηκε δανεικός στην Έλτσε, αλλά την επόμενη σαιζόν επέστρεψε στην Μπέτις, αποκτώντας θέση βασικού. Το 2018 η Νάπολι εξαγόρασε τη ρήτρα ύψους 30 εκατομμυρίων ευρώ και απέκτησε τον παίκτη.

Ο Ρουίθ εκπροσώπησε την Ισπανία με τις ομάδες Κ-19 και Κ-21 και πραγματοποίησε το ντεμπούτο με την εθνική αντρών τον Ιούνιο του 2019.
Elaiza

Οι Elaiza είναι Γερμανικό γυναικείο alternative συγκρότημα. Εκπροσώπησαν τη Γερμανία στον Διαγωνισμό Τραγουδιού Eurovision του 2014 στην Κοπεγχάγη, με το τραγούδι "Is It Right?", τερματίζοντας στην 18η θέση στον τελικό.
Μπερνάρ Παλισί

Ο Μπερνάρ Παλισί (γαλλικά: Bernard Palissy) (περ. 1510 - περ. 1589), στα ελληνικά αναφέρεται και ως Μπερνάρ Παλισύ, ήταν Γάλλος Ουγενότος αγγειοπλάστης, ζωγράφος, υαλογράφος, μηχανικός υδραυλικής και συγγραφέας. Ανήκει στη Γαλλική Αναγεννησιακή Σχολή.

Είναι γνωστός για τα λεγόμενα «ρουστίκ κεραμικά» του, συνήθως μεγάλες οβάλ πιατέλες διακοσμημένες με μικρά ανάγλυφα ζώα, ένας τύπος πήλινων σκευών καλυμμένων με έγχρωμα μολυβδούχα υαλώματα. Απομιμήσεις και αναπαραγωγές του στυλ του συνέχισαν να γίνονται στη Γαλλία μέχρι το 1800 περίπου, και στη συνέχεια αναβίωσαν τον 19ο αιώνα.

Ο Παλισί είναι επίσης γνωστός για τη συνεισφορά του στις φυσικές επιστήμες και είναι διάσημος για την ανακάλυψη αρχών γεωλογίας, υδρολογίας και απολιθωμάτων. Καταδιώχθηκε ως Ουγενότος, φυλακίστηκε για την πίστη του κατά τη διάρκεια των ταραχών των Γαλλικών Θρησκευτικών Πολέμων και καταδικάστηκε σε θάνατο. Πέθανε από κακομεταχείριση στη Βαστίλη το 1589 ή το1590. 

Το μεγαλύτερο μέρος του έργου του εκτίθεται στο Εθνικό Μουσείο Αναγέννησης του κάστρου του Εκουάν.
Τζέιμι-Λι Κρίβιτς

Η Τζέιμι-Λι Κρίβιτς (γερμανικά: "Jamie-Lee Kriewitz", 18 Μαρτίου 1998) είναι Γερμανίδα τραγουδίστρια και ακτιβίστρια. 

Το 2015 συμμετείχε στον πέμπτο κύκλο του "The Voice of Germany", στον οποίο αναδείχθηκε νικήτρια.

Εκπροσώπησε τη Γερμανία στον Διαγωνισμό Τραγουδιού Eurovision του 2016 στην Στοκχόλμη, με το τραγούδι "Ghost", τερματίζοντας στην 26η θέση στον τελικό.
Άνν Σοφί

Η Άνν Σοφί Ελίζαμπεθ Ντουρμάγιερ (γερμανικά: "Ann-Sophie Elisabeth Dürmeyer", 1 Σεπτεμβρίου 1990) είναι Γερμανίδα τραγουδίστρια.

Εκπροσώπησε τη Γερμανία στον Διαγωνισμό Τραγουδιού Eurovision του 2015 στην Βιέννη, με το τραγούδι "Black Smoke", τερματίζοντας στην 27η θέση στον τελικό.
Τσίτσαν Στάνκοβιτς

Ο Τσίτσαν Στάνκοβιτς (γερμανικά: "Cican Stanković", σερβικά κυριλλικά: Цицан Станковић, ) (γενν. 4 Νοεμβρίου 1992) είναι Αυστριακός, βοσνιακής καταγωγής, επαγγελματίας ποδοσφαιριστής, ο οποίος αγωνίζεται ως τερματοφύλακας για την ΑΕΚ Αθηνών.
Ο λόγος της Μπριζ

«Ο λόγος της Μπριζ» είναι πολιτικός λόγος που εκφώνησε η Βρετανίδα Πρωθυπουργός Μάργκαρετ Θάτσερ, στο , στην πόλη Μπριζ του Βελγίου, στις 20 Σεπτεμβρίου του 1988.

Η ομιλίας της - εναντίον της - έχει μείνει ιστορική, καθώς αποτελεί μέχρι και σήμερα, το «μανιφέστο του βρετανικού Ευρωσκεπτικισμού». Θεωρείται η πιο βαρυσήμαντη πολιτική ομιλία της Θάτσερ που επηρέασε και τους μεταγενέστερους Βρετανούς πολιτικούς στο θέμα της εξόδου του Ηνωμένου Βασιλείου από την Ευρωπαϊκή Ένωση, θεμελιωτής του ρεύματος του σύγχρονου Ευρωσκεπτικισμού. 

Θεωρείται επίσης μια από τις αιτίες της παραίτησης του από το Υπουργείο των Οικονομικών τον Οκτώβριο του 1989 καθώς και της παραίτησης του Υπουργού Εξωτερικών τον Νοέμβριο του 1990, ο οποίος μάλιστα κατέκρινε την Θάτσερ ότι με το αντι-ευρωπαϊκό σκεπτικό της " ρισκάρει σοβαρά το μέλλον του έθνους" . Σύμφωνα μάλιστα με τον στενό συνεργάτη της Πρωθυπουργού και συν-συγγραφέα του λόγου, τον , ο λόγος και το περιεχόμενό του ήταν εμβάθυνε το χάσμα μεταξύ της Πρωθυπουργού και του υπουργικού συμβουλίου της που τελικά την οδήγησε στην πτώση. 
Η «ομιλία της Μπριζ» χρησιμοποιήθηκε πλειστάκις κατά την διάρκεια των ετών που πέρασαν μέχρι την τελική έξοδο της Βρετανίας από την Ευρωπαϊκή Ένωση, την 1η Ιανουαρίου του 2020. Τόσο ο Μπόρις Τζόνσον ηγέτης τότε της εκστρατείας "Vote Leave" εν όψει του Βρετανικού δημοψηφίσματος του 2016 όσο και στελέχη της κυβέρνησης Μέι χρησιμοποίησαν φράσεις, σκέψεις και ιδέες της ομιλίας αυτής.

Τρεις μήνες μετά, τον Φεβρουάριο του 1989 , με την υποστήριξη της Θάτσερ, διαμορφώθηκε ο όμιλος πολιτικής σκέψης, που θα αναπτύξει και θα οργανώσει τον βρετανικό σκεπτικισμό για το ευρωπαϊκό εγχείρημα, το "The Bruges Group" που ονομάστηκε έτσι για να τιμήσει την συγκεκριμένη ομιλία.
The Scientist (τραγούδι)

Το "The Scientist" είναι ένα τραγούδι του βρετανικού ροκ συγκροτήματος Coldplay. Το τραγούδι γράφτηκε συνεργατικά από όλα τα μέλη της μπάντας για το δεύτερο 

άλμπουμ τους, A Rush of Blood to the Head. Οι στίχοι αφηγούνται την ιστορία για την επιθυμία του ανθρώπου να εκτιμήσει και μια συγνώμη. Το τραγούδι κυκλοφόρησε στο Ηνωμένο Βασίλειο στις 4 Νοεμβρίου 2002 ως το δεύτερο single από το A Rush of Blood to the Head και έφτασε στο νούμερο 10 στα βρετανικά chart. Κυκλοφόρησε στις Ηνωμένες Πολιτείες στις 15 Απριλίου του 2003 ως το τρίτο single και έφτασε στον αριθμό 18 των US "Modern Rock Tracks" και 34 στο "Adult Top 40" chart.

Οι κριτικοί ήταν πολύ θετικοί απέναντι στο "The Scientist" και επαίνεσαν την μπαλάντα και το φαλσέτο του τραγουδιού. Υπάρχουν πολλά remixes του κομματιού και το riff του έχει γίνει ευρέως δειγματοληπτικό. Το μουσικό βίντεο του single κέρδισε τρία MTV Music Video Awards, για τη χρήση της αντίστροφης αφήγησης του βίντεο. Το τραγούδι εμφανίστηκε επίσης στο ζωντανό άλμπουμ της μπάντας το Live 2003 και αποτελεί μόνιμο προσάρτημα στις ζωντανές λίστες της μπάντας από το 2002.
Κατηγορία:Singles της Parlophone
Flixbus

μικρογραφία| Ένα λεωφορείο στο πράσινο χρώμα της μάρκας
Η [[Setra]] στο συνδυασμό μπλε χρώματος πριν από τη συγχώνευση
μικρογραφία| Setra S 431 DT
Η Flixbus (, με γραφή FLiXBUS) είναι γερμανική εταιρεία η οποία προσφέρει υπηρεσίες υπεραστικών λεωφορείων στην Ευρώπη και στις Ηνωμένες Πολιτείες. Ανήκει στην FlixMobility ΕΠΕ, η οποία διαχειρίζεται επίσης τις FlixTrain και FlixCar.

Η FlixBus δεν διαθέτει δικά της λεωφορεία και δεν προσλαμβάνει οδηγούς. Οι υπηρεσίες της λειτουργούν σε συνεργασία με περιφερειακές εταιρείες λεωφορείων. Οι τοπικοί συνεργάτες είναι υπεύθυνοι για την καθημερινή εκτέλεση των δρομολογίων, ενώ η Flixbus είναι υπεύθυνη για τις άδειες, τον προγραμματισμό του δικτύου, το μάρκετινγκ, τις τιμές, τη διαχείρισης της ποιότητας και την εξυπηρέτηση πελατών και κρατάει το 25-30% της τιμής του εισιτηρίου, αφήνοντας το υπόλοιπο στους συνεργάτες λειτουργίας. Αυτό το επιχειρηματικό μοντέλο είναι εξαιρετικά επεκτάσιμο και επέτρεψε στην εταιρεία να αναπτυχθεί γρήγορα. Το 2018, η εταιρεία είχε μερίδιο αγοράς 90% των ταξιδιών με λεωφορείο στη Γερμανία.

Η FlixBus δίνει έμφαση στη βιωσιμότητα των λεωφορείων του, σε χαμηλότερες τιμές και στο δωρεάν Wi-Fi. Οι πελάτες μπορούν να επιλέξουν να αντισταθμίσουν το αποτύπωμα άνθρακα κατά την αγορά εισιτηρίου στο διαδίκτυο. Η αντιστάθμιση κοστίζει μεταξύ 1-3% της τιμής του εισιτηρίου και πηγαίνει σε διεθνώς πιστοποιημένα κλιματικά έργα.
Kuunkuiskaajat

Οι Kuunkuiskaajat είναι Φινλανδικό γυναικείο παραδοσιακό ντουέτο. Εκπροσώπησαν τη Φινλανδία στον Διαγωνισμό Τραγουδιού Eurovision του 2010 στο Όσλο, με το τραγούδι "Työlki ellää", το οποίο δεν προκρίθηκε στον τελικό, τερματίζοντας στην 11η θέση στον ημιτελικό.
Πάουλ Τρόγκερ

Ο Πάουλ Τρόγκερ ("Paul Troger", 30 Οκτωβρίου 1698 – 20 Ιουλίου 1762) ήταν Αυστριακός ζωγράφος και σχεδιαστής της περιόδου του ύστερου μπαρόκ. Οι νωπογραφίες του σε πολλές οροφές, που δημιουργούν την ψευδαίσθηση του τριδιάστατου χώρου και της κινήσεως, είναι αξιοσημείωτες για τη ζωντάνια τους και τους φωτεινούς χρωματισμούς τους.

Το καλλιτεχνικό ύφος του Τρόγκερ, ιδίως στις τοιχογραφίες του, κυριάρχησε στην αυστριακή ζωγραφική μέχρι τα τέλη του 18ου αιώνα και επηρέασε βαθιά σημαντικούς ζωγράφους της επόμενης γενεάς, όπως τους Φραντς Άντον Μάουλμπερτς, Γιόζεφ Ιγκνάτς Μιλντόρφερ, και Γιόχαν Λούκας Κράκερ.
Αλεσσάντρο Μπαστόνι

Ο Αλεσσάντρο Μπαστόνι (ιταλικά: "Alessandro Bastoni", 13 Απριλίου 1999) είναι Ιταλός επαγγελματίας ποδοσφαιριστής ο οποίος αγωνίζεται ως αμυντικός για λογαριασμό της Ίντερ Μιλάνου και την εθνική ομάδα της Ιταλίας.

Ο Μπαστόνι ξεκίνησε την επαγγελματική του καριέρα από την Αταλάντα το 2016 και την επόμενη χρονιά αποκτήθηκε από την Ίντερ για 31 εκατομμύρια ευρώ. Τις δύο πρώτες του χρονιές δόθηκε δανεικός πίσω στην Αταλαντά και την επόμενη χρονιά στην Πάρμα. Ήταν βασικό μέλος της ομάδας η οποία κατέκτησε τη πρωτάθλημα Ιταλίας τη σαιζόν 2020-21, σχηματίζοντας στιβαρή αμυντική τριάδα μαζί με τους Σκρινιάρ και ντε Φράι.

Αφότου αγωνίστηκε με τις εθνικές νέων της Ιταλίας, πραγματοποίησε την πρώτη του εμφάνιση με την εθνική αντρών το Νοέμβριο του 2020.
Waldo's People

Οι Waldo's People είναι Φινλανδικό Eurodance συγκρότημα. Εκπροσώπησαν τη Φινλανδία στον Διαγωνισμό Τραγουδιού Eurovision του 2009 στην Μόσχα, με το τραγούδι "Lose Control", τερματίζοντας τελευταίοι στην 25η θέση στον τελικό.


Κατηγορία:Φινλανδικά μουσικά συγκροτήματα
Κατηγορία:Συμμετέχοντες στο διαγωνισμό τραγουδιού Eurovision με την Φινλανδία
Κατηγορία:Διαγωνισμός Τραγουδιού Eurovision 2009
Βασιλικό Παλάτι της Νάπολης

Το Βασιλικό Παλάτι της Νάπολης (, ναπολιτάνικα: "Palazzo Riale ‘e Napule") είναι ένα ιστορικό ανάκτορο, μουσείο και προορισμός τουριστικού ενδιαφέροντος που βρίσκεται στο κέντρο της Νάπολης της νότιας Ιταλίας. Αποτελεί την μία από τις τέσσερις επίσημες κατοικίες στην περιοχή της Νάπολης, όπου χρησιμοποιούνταν από τη δυναστεία των Βουρβόνων, η οποία βασίλευε στο Βασίλειο της Νεαπόλεως (1735–1816) και αργότερα στο Βασίλειο των Δύο Σικελιών (1816-1861). Οι άλλες κατοικίες βρίσκονται στην Καζέρτα, στο Καποντιμόντε και στο Πόρτιτσι.
Βόιτσεκ

Το έργο Βόιτσεκ (Woyzeck) του Γκέοργκ Μπύχνερ, το οποίο γράφτηκε μεταξύ Ιουλίου και Οκτωβρίου 1836 και έκανε πρεμιέρα στις 8 Νοεμβρίου 1913 στο Μόναχο, αφορά τον στρατιώτη Φραντς Βόιτσεκ, ο οποίος γίνεται δολοφόνος αφού οι ανώτεροι του εκμεταλλευτούν τον ίδιο και τη φίλη του, εξαπατώντάς τους. Το έργο αποτελείται από 27 σκηνές, οι οποίες όμως έμειναν χωρίς καθορισμένη διάταξη λόγω του πρόωρου θανάτου του συγγραφέα.

Ο Μπύχνερ έγραψε το "«Βόιτσεκ»" προκειμένου να ενσωματώσει τις ιδέες του σχετικά με την εκμετάλλευση των κατώτερων κοινωνικών τάξεων. Είναι ένα είδος ανοιχτού δράματος επειδή η πλοκή δεν έχει κοινό νήμα όπως στο κλειστό δράμα. Επομένως, τα επεισόδια βρίσκονται το ένα δίπλα στο άλλο σχετικά αυτόνομα και μπορούν να συνδεθούν μόνο με μια πιο λεπτομερή ανάλυση. 

Το έργο κέρδισε τον θαυμασμό του γερμανού φυσιοδίφη Γκέρχαρτ Χάουπτμαν και έπειτα τον θαυμασμό των εξπρεσιονιστών θεατρικών συγγραφέων. Είναι ένα από τα πιο επιδραστικά και δημοφιλή έργα στο γερμανικό θεατρικό ρεπερτόριο.
Φιλιμπέρ Ντελόρμ

Ο Φιλιμπέρ Ντελόρμ (γαλλικά: Philibert Delorme), επίσης γνωστός και ως Φιλιμπέρ ντε λ'Ορμ (Philibert de l'Orme), γεννήθηκε στη Λυών γύρω στο 1514 και πέθανε στις 8 Ιανουαρίου 1570 στο Παρίσι, ήταν αρχιτέκτονας της περιόδου της Γαλλικής Αναγέννησης και συγγραφέας αρχιτεκτονικών πραγματειών.
Νίνα Σουμπλάτι

Η Νίνo Σουλαμπερίτζε (γεωργιανά: "ნინო სულაბერიძე/Nino Sulaberidze", 31 Ιανουαρίου 1995) γνωστή ως Νίνα Σουμπλάτι είναι Γεωργιανή τραγουδίστρια, τραγουδοποιός και μοντέλο. 

Εκπροσώπησε τη Γεωργία στον Διαγωνισμό Τραγουδιού Eurovision του 2015 στην Βιέννη, με το τραγούδι "Warrior", τερματίζοντας στην 11η θέση στον τελικό.
Γκασπάρ ντε Βίττε

δεξιά|μικρογραφία|400x400εσ| Κλασικό τοπίο με ταξιδιώτες και ποτάμι
Ο Γκασπάρ ντε Βίττε (Gaspar de Witte, (παραλλαγές στο όνομά του Caspar, Jasper και Jaspar) (βαπ. 5 Οκτωβρίου 1624, Αμβέρσα - 20 Μαρτίου 1681, Αμβέρσα) ήταν Φλαμανδός ζωγράφος που είναι γνωστός για τα τοπία και τους πίνακες ζωγραφικής του με απεικονίσεις πινακοθηκών.